***Приложение № 3***

ПРОЕКТ

#

# ДОГОВОР ЗА ДОСТАВКА

######  НА ЛЕКАРСТВЕНИ ПРОДУКТИ

 Днес, …………..............…..20...........година в град Пловдив между:

 А/"УМБАЛ - Пловдив" АД, ЕИК 115532049, със седалище и адрес на управление гр. Пловдив, бул. "България" № 234, ИН по ДДС BG 115532049, представлявано от Д-р Иво Мильотев - Изпълнителен директор, наричано по-долу за краткост “ВЪЗЛОЖИТЕЛ”/КУПУВАЧ, от една страна и

 Б/ ..............................................................., регистрирано с решение по фирмено дело № ............/...........г. по описа на Окръжен съд - град ................................................, със седалище и адрес на управление: ......................................................................................................................., тел. ..........................., факс. .........................................., ЕИК /БУЛСТАТ/ ............................., представлявано от ......................................................................... с ЕГН .............................. - в качеството му/й на ........................., от друга страна, наричана за краткост по-долу “ИЗПЪЛНИТЕЛ”/ПРОДАВАЧ, на основание чл. 112 от Закона за обществените поръчки и Решение №.................... от .......................................... на Изпълнителния директор "УМБАЛ - Пловдив" АД, град Пловдив, се сключи настоящия договор за следното:

I.ПРЕДМЕТ НА ДОГОВОРА

1.1.КУПУВАЧЪТ възлага, а ПРОДАВАЧЪТ се задължава да достави на КУПУВАЧА **лекарствени продукти**, наричани в договора СТОКИ по вид, количество, асортимент, цени, съгласно Спецификация - Приложение №1а, представляващо неразделна част от договора.

1.2.Количествата и асортимента на посочените в спецификацията стоки са ориентировъчни. Конкретните доставки в рамките на предмета на настоящия договор се извършват въз основа на писмени заявки на КУПУВАЧА, в зависимост от неговите потребности.

1.3.За срока на действие на настоящия договор възложителят не е длъжен да заяви всички договорени номенклатурни единици или да се ограничи в техните рамки. Възложителят си запазва правото да поръча цялата номенклатура от предмета на поръчката или част от нея на един или няколко пъти през срока на договора в подходящо за него време. Възложителят си запазва правото да променя количествата, посочени в спецификацията-Приложение №1, представляващо неразделна част от договора, както и да не извършва заявки за всички лекарствени продукти, посочени в същата спецификация, както и да не изразходва цялата сума, посочена по-горе в настоящата точка от договора, без Възложителя да търпи каквито и да било санкции за това.

1.4.ПРОДАВАЧЪТ се задължава за целия срок на действие на настоящия договор да осигури необходимите количества лекарствени продукти /лекарства/-предмет на спецификацията-Приложение №1, представляващо неразделна част от договора.

II.СРОК НА ДОГОВОРА

 2.Настоящият договор влиза в сила в деня на подписването му от двете страни и се сключва за срок от 1 (една) календарна година.

III. УСЛОВИЯ НА ДОСТАВКА

3.1.1. Доставките на стоките, предмет на настоящия договор, се извършват от ПРОДАВАЧА въз основа на периодични писмени заявки от КУПУВАЧА с максимален срок за изпълнение до ……………………. часа /съгласно офертата на изпълнителя, но в срок не по-дълъг от 72 часа/, а при спешност от отделни лекарствени продукти – с максимален срок за изпълнение до …… часа) /съгласно офертата на изпълнителя, но в срок не по-дълъг от 3 часа/.

 3.1.2. Доставката на стоките, предмет на настоящия договор, се извършват от служител и с транспорт на изпълнителя при съблюдаване на изискванията и правилата за транспорт и съхранение на съответните лекарствени продукти.

 3.2.За място на изпълнението - (краен получател) се счита болничната аптека на “УМБАЛ-Пловдив” АД, град Пловдив.

3.3. За дата на доставяне се счита датата, на която стоките са получени от крайния получател, съгласно фактура и складова разписка.

3.4 Доставката на стоките се удостоверява с подписана от получателя фактура и приемо-предавателен протокол, подписан от представител на продавача и от представитил на купувача.

 3.5.Собствеността вьрху стоките преминава върху КУПУВАЧА в момента на фактическото им приемане на мястото на изпълнението съгласно документите по т.3,4.

Предаването на стоките, съответно – приемането им, се извършва от представител на продавача на представител на купувача в болничната аптека.

3..6. Качеството на доставяните стоки следва да е съобразена с изискванията на ЗЛПХМ и действащата фармакопея.

 3.7.Срокът на годност на доставените лекарствени продукти е не по-малък от .......% от обявения от производителя върху опаковката към датата на доставката. /съгласно офертата на изпълнителя, но не по-малък от 60% от обявения от производителя – за лекарствените продукти, а за специфичните биологични лекарствени продукти – не по-малък от 25% /двадесет и пет процента/ от обявения от производителя/.

IV. ЦЕНА И ПЛАЩАНЕ

4.1. Цените на лекарствените продукти, посочени в спецификацията-Приложение №1, са окончателни и не подлежат на промяна за срока на действие на настоящия договор, посочени по – долу в точка 4.7. от настоящия договор.

4.2. Общата стойност на доставката по договора е в размер до …...........……лв. без включен ДДС.

4.3.В случай, че през срока на действие на настоящия договор – държавната регулирана цена на договорените лекарствени продукти, в това число на разтвори за перитонеална диализа, включени в Позитивния лекарствен списък по чл. 261а, ал.1 от ЗЛПХМ, стане по-ниска от договорената, Възложителят безусловно ще заплаща лекарствените продукти на по-ниската цена, считано от датата на влизане в сила на конкретното решение на Националния съвет по цени и реимбурсиране или нагов правоприемник, включени в Позитивния лекарствен списък.”

4.4.Цените на стоките - предмет на настоящия договор, са формирани съгласно чл.261а от ЗЛПХМ към датата на търга, намалени със съответния процент търговска отстъпка, съгласно Приложение №1, представляващо неразделна част от договора.

4.5. Цените не включват ДДС, но включват всички разходи до мястото на изпълнение, т.е. включват стойността без ДДС на стоката, опаковката, застраховка и транспорт до краен получател.

4.6. ПРОДАВАЧЪТ гарантира изпълнението на настоящия договор по цени съобразно посочените в предложението му /офертата/, валидни за целия срок на договора като същите не подлежат на изменение, освен в случаите, предвидени в т.4.7 от настоящия договор.

4.7.Изменение на цените по т.4.6. се допуска при изменение на пределните цени за търговци на едро на разрешените за употреба лекарствени продукти, обнародвани в сайта на МЗ /комисия по цените/, намалени със същия процент търговска отстъпка за всеки лекарствен продукт, в съответствие с Приложение №1 към настоящия договор.

 4.7.1.В случай на промяна ПРОДАВАЧЪТ писмено уведомява КУПУВАЧА в срок от 3 (три) работни дни, считано от датата на вписване на променената цена в Регистъра и представя на възложителя съответните доказателства за това.

 4.7.2.Изменението на цените по т. 4.7. влиза в сила от датата на вписване на новата цена е Регистъра и за всички доставки след тази дата страните ще прилагат изменените цени.

 4.8.КУПУВАЧЪТ си запазва правото да извършва доставка на стоките от други търговци при отказ на ПРОДАВАЧА за спазване на обявените цени. За отказ се счита и неспазване на договорените срокове, място и други условия на доставка съгласно клаузите на настоящия договор.

 4.9.Плащанията на доставените стоки се извършват чрез банков превод по сметка на ПРОДАВАЧА ............ (посочват се пълни данни за Банкова сметка и Банка на Продавача); в срок не по-дълъг от 60 /шестдесет/ календарни дни след предаване на стоките и представяне на следните документи: оригинална фактура и приемо-предавателен протокол.

4.10.Банковите разходи по превода са за сметка на ПРОДАВАЧА.

V.ЗАДЪЛЖЕНИЯ НА ПРОДАВАЧА

5.ПРОДАВАЧЪТ се задължава:

 5.1.Да доставя стоките в договорения срок и място и ги предава в съответния вид, произход и количество, придружени със сертификат за качество и фактура в работното време на ПОЛУЧАТЕЛЯ.

 5.2.След доставяне на стоките до крайния получател да представя на КУПУВАЧА документите, изброени в точка 4.9. от настоящия договор.

 5.3.При невъзможност да изпълни писмената заявка на КУПУВАЧА съгласно условията по т.1.1., т.3.1 и т.3.6. от този договор ПРОДАВАЧЪТ е длъжен да уведоми незабавно КУПУВАЧА с уведомително писмо.

5.4.Да представи банкова или парична гаранция за изпълнение иа настоящия договор.

- **Парична гаранция** – 2 % /два процента/ от стойността на договора без ДДС.

 - **Банковата гаранция** е на стойност ............................................ (цифром и словом) и представлява 2% /два процента/ от общата стойност на договора без включен ДДС, по приложената спецификация със срок от 14 месеца от сключване на договора.

 - **Застраховка** със срок от 14 месеца от сключване на договора.

 5.5. ПРОДАВАЧЪТ се задължава да отстрани за своя сметка всички несъответствия и/или отклонения на доставените стоки, констатирани и предявени по реда на настоящия договор.

 VI. ЗАДЪЛЖЕНИЯ НА КУПУВАЧА
6.КУПУВАЧЪТ се задължава:

6.1. Да изпраща писмени заявки на ПРОДАВАЧА, за доставка на стоките, съдържащи всички данни необходими за изпълнение на предмета на настоящия договор.

6.2. Да заплати цената на доставените стоки при условията на настоящия договор. В случай на възникнали затруднения в плащанията по обективни причина КУПУВАЧЪТ следва незабавно да уведоми за това ПРОДАВАЧА.

VII. ГАРАНЦИИ И РЕКЛАМАЦИИ

1. ПРОДАВАЧЪТ гарантира вида и годността на доставените стоки съобразно изискванията на действащото лекарствено законодателство и настоящия договор.
2. КУПУВАЧЪТ може да предявява рекламации пред ПРОДАВАЧА за:
3. Явни несъответствия и/или отклонения при приемането на стоките, които се отразяват в протокол за липси и несъответствия. Рекламираните количества се възстановяват от ПРОДАВАЧА в срок до 72 часа.
4. Скрити недостатъци ( качества, дефекти, неотговарящи по т.1.1. и т.З.6 от настоящия договор) на доставяните стоки, които не са могли да бъдат констатирани при обикновен начин на проверка, а се констатират в последствие /в процес на използване/ в рамките на срока на годност, се изпраща уведомление до изпълнителя въз основа на констативен протокол.

7.3. В 3 /три/ дневен срок от получаване на рекламацията, ПРОДАВАЧЪТ следва да отговори на КУПУВАЧА писмено и конкретно дали приема рекламацията или я отхвърля.

7.4.При приемане на рекламацията ПРОДАВАЧЪТ е длъжен да замени некачествените стоки, с договорените, за своя сметка и риск в 3 /три/ дневен срок или да върне съответната част от заплатената цена, заедно с лихвите от деня на получаването.

7.5. Изборът на посочените по-горе възможности (да се върне съответната част от платеното или да се доставят нови стоки) принадлежи на КУПУВАЧА, като разходите и рисковете по новото доставяне са за сметка на ПРОДАВАЧА.

VIII. ОТГОВОРНОСТ ПРИ НЕИЗПЪЛНЕНИЕ

8.1. При забавено изпълнение на задълженията си по настоящия договор ПРОДАВАЧЪТ дължи на КУПУВАЧА неустойка в размер на 0,7 % /нула цяло и седем десети процента/ от стойността на неизпълненото в договорените срокове задължение за всеки просрочен ден, но не повече от 10% /десет процента/ от стойността на неизпълнението, както и обезщетение за претърпените вреди в случаите, в които те надхвърлят договорената неустойка.

8.2.Когато при наличие на рекламации ПРОДАВАЧЪТ не изпълни задълженията си по настоящия договор в срок, същият дължи на КУПУВАЧА неустойка в размер на 0,7 % /нула цяло и седем десети процента/ от цената на стоките, за които са направени рекламациите.

8.3.При неизпълнение на задълженията си за плащане на доставените стоки в уговорените срокове КУПУВАЧЪТ дължи неустойка в размер на законната лихва.

8.4. При извършване на доставка на лекарствен продукт с по-кратък от договорения остатъчен срок на годност към датата на доставка, изпълнителят заплаща неустойка, както следва:

-от 59,99% до 50% - 5% върху стойността на доставката;

-от 49,99% до 40% - 10% върху стойността на доставката;

-от 39,99% до 30% - 30% върху стойността на доставката;

-от 29,99% до 20% - 60% върху стойността на доставката;

-под 20% - 90% върху стойността на доставката.

8.5. При извършване на доставка на специфичен биологичен лекарствен продукт с по-кратък от договорения остатъчен срок на годност към датата на доставка, изпълнителят заплаща неустойка, както следва:

- под 24,99% - 20% върху стойността на доставката.

IX.ПРЕКРАТЯВАНЕ НА ДОГОВОРА

9. Настоящият договор се прекратява в следните случаи:

 9.1.С изтичане на уговорения срок.

 9.2. В случаите предвидени в чл. 118 от ЗОП.

X. СЪОБЩЕНИЯ

1. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ПРОДАВАЧА или КУПУВАЧА и изпратени на посочените по-горе адреси.
2. За дата на сьобщението се смята:

- Датата на пощенското клеймо на обратната разписка - при изпращане по пощата.

- Датата на приемането - при изпращане по факс или e-mail.

10.3. При промяна на адреса, съответната страна е длъжна да уведоми другата в срок до 3 /три/ календарни дни.

XI. ДРУГИ УСЛОВИЯ

1. Нито една от страните няма право да прехвърля правата и задълженията, произтичащи от този договор без съгласието на другата.
2. Настоящият договор не може да бъде променян или допълван за срока на неговото действие, освен в случаите, предвидени в чл.116 от ЗОП.
3. Споровете относно сключването, изпълнението и прекратяването на настоящия договор или неговата действителност се решават между страните, а при не постигане на споразумение - от компетентния съд.
4. За неуредените с настоящия договор въпроси се прилагат разпоредбите на ЗОП, ТЗ, ЗЗД, ЗЛПХМ и останалото действащо законодателство, уреждащо конкретните правоотношения.

XII. ЗАКЛЮЧИТЕЛНИ РАЗПОРЕДБИ

1. Неразделна част от настоящия договор е двустранно подписаната спецификация, представляваща Приложение №1.

12.2. Настоящият договор се подписа в три еднообразни екземпляра - два за КУПУВАЧА и един за ПРОДАВАЧА.

 **Д О Г О В А Р Я Щ И:**

**За ВЪЗЛОЖИТЕЛЯ:…………………… За ИЗПЪЛНИТЕЛЯ:…………………**

 Д-р Иво Мильотев

 Изпълнителен директор

Съгласувал: ……………………………..

 Адв. Тодор Кръстев

Гл. счетоводител: ……………………….

 Йордан Сталев

Изготвил: ………………………………

 Владимир Илиев – юрист